૧૯૭૨ માં પૂજ્ય માંડીને નિજધામ કનીજમાં લાવવા માટેનું કાર્ય આરંભાયું. ૦૨-૧૦-૧૯૭૧ ના રોજ વિરમગામ થી સવારે ૦૮-૧૫ કલાકે શોભાયાત્રા નીકળી. બેન્ડવાજા, શરણાઈ, ઢોલ, ગરબા અને રાસ સાથેની શોભાયાત્રાનો પ્રસંગ આપણા વડીલો માટે અવિસ્મરણીય હતો. વિરમગામના અન્ય જ્ઞાતિના લોકોએ પણ શોભાયાત્રામાં ભાગ લીધો હતો. ત્યાંથી નીકળી પૂજ્ય માડી અમદાવાદ, ખેડા, નડિયાદ, દેવ બારિયા, વડોદરા વગેરે સ્થળોએ શોભાયાત્રાના રૂપે ફર્યા. પૌલાત્સ્યોએ અને અન્ય ગોત્ર ના બ્રાહ્મણોએ પણ પધરામણી કરાવી. ૨૬-૦૧-૧૯૭૨ ના રોજ માડી અમદાવાદ થી સવારે ૧૦-૩૦ કલાકે કનીજ પધાર્યા. બીજા ૪ દિવસ કનીજમાં માડીના મંદિરે યજ્ઞ-યાગાદી, હવન-પૂજન થયા, જેમાં રોજ હજારેક માણસો ભાગ લેતા. તા.૩૦-૦૧-૧૯૭૨ મહા સુદ પૂનમ ના રોજ માડીનો પાટોત્સવ ઉજવવાનો હતો, જેમાં ૨૦૦૦ થી વધારે માણસો એકત્રિત થયા હતા. અનેરો ઉત્સવ ઉજવાયો. આજે પણ મહા સુદ પૂનમના રોજ નવચંડી યજ્ઞ સાથે પાટોત્સવ ઉજવાય છે. જેઠ સુદ પૂનમ માડીનો પ્રાગટ્યોત્સવ આજે પણ ઉજવાય છે. ચૈત્રી અને આસોની આઠમે હવન થાય છે.